**SREDNJA STRUKOVNA ŠKOLA**

**BANA JOSIPA JELAČIĆA SINJ**

**Klasa:003-06/19-02/18**

**Urbroj:2175-28-01-19-1**

**U Sinju, 30. prosinca 2019.**

**ZAPISNIK S 23. SJEDNICE ŠKOLSKOG ODBORA**

Nazočni članovi: Gordana Blažević, predstavnik nastavničkog vijeća; Goran Batarelo, predstavnik svih zaposlenih, Neven Filipović-Grčić; predstavnik Osnivača, Damir Kovačević, predstavnik roditelja. Ostali nazočni po službenoj dužnosti: ravnatelj Stipe Ivišić, tajnica Milidina Mić, zapisničarka Branka Vlastelica, voditeljica računovodstva Jadranka Grčić Rako.

Nisu nazočni: Anamarija Doljanin, predstavnik Osnivača, Ivan Bugarin, predstavnik Osnivača i Ivica Borić, predstavnik nastavničkog vijeća.

Predsjednica Školskog odbora prof. Blažević pozdravlja nazočne, te ustanovljuje da postoji kvorum.

Predlaže dnevni red:

1. Verifikacija zapisnika 22. sjednice Školskog odbora
2. Financijski plan za 2020. godinu – projekcije financijskog plana 2021./22.
3. Rebalans financijskog plana za 2019.
4. Prijedlozi i mišljenja

**Dnevni red se jednoglasno usvaja.**

**1.Verifikacija zapisnika 22. sjednice Školskog odbora**

Članovi su jednoglasno donijeli odluku o usvajanju prethodnog zapisnika uz izmjenu u točki 2.5. Izmjena se izvršila na način: „Ravnatelj dodaje da je Škola od Zagrebačke banke dobila 9 računala“ mijenja se u „Ravnatelj dodaje da je Škola od Zagrebačke banke dobila 9 rabljenih računala“. „Donaciju jaslica dobili smo od župe Brnaze, a od MZO 48000kn za nabavu opreme“ mijenja se u „U svrhu kurikularne reforme školi je Ministarstvo znanosti i obrazovanja uplatilo iznos od 48600kn“ što će se unijeti u konačni zapisnik sa 22. sjednice.

**2. Financijski plan za 2020. godinu**

Voditeljica računovodstva Jadranka Grčić Rako obrazlaže financijski plan za 2021./22.

S obzirom na to koliko je škola ove godine upisala učenika, koliko je razrednih odjeljenja, koja su to zanimanja, koliko je u školi zaposlenika planirano je da će se ostvariti prihodi i rashodi iz državnog proračuna od 10.802.751.00kn.

Prihodi iz MZO su 9.632.000,00kn, u što je uključeno povećanje plaće, 3 pomoći za bolovanje, 3 pomoći za smrt užeg člana obitelji, 2 opreme novorođenog djeteta, regres i božićnica, dar za djecu, jubilarne nagrade i otpremnina za odlazak u mirovinu.

Iz županijskog proračuna prihod je 1.075.351,00kn za naredne tri godine (uvećan za 3% u odnosu na rebalans 1 2019.)

Iz vlastitih prihoda planiran je prihod za najam prostora – 24000kn i 400kn od kamata HPB. Utrošak istih planiran je za nabavu opreme – knjiga za knjižnicu i poboljšanje učeničkog standarda. Ostali prihodi (namjenska sredstva) u iznosu od 66000kn odnose se na uplate učenika i drugih fizičkih i pravnih osoba koja se u cijelosti potroše.

Pomoć u iznosu od 5000kn odnosi se na grad Sinj i druge općine (planiranje).

**3. Rebalans financijskog plana 2019.**

Voditeljica računovodstva objašnjava rebalans financijskog plana za 2019. godinu.

Promijenjeni prihodi od financijske imovine smanjeni su za 300kn. Prihodi za posebne namjene proračunskih korisnika uvećani su za 28.272,85kn. Pomoći proračunskim korisnicima uvećane su za 10.558,28kn (sredstva MZO za licence), knjige za knjižnicu i knjige za učenike. Donacije proračunskim korisnicima uvećane su za 16000kn (donacija računala od strane Zagrebačke banke).

Prihodi za posebne namjene decentralizacije (materijalni troškovi od Županije); pozicija naknade troškova zaposlenima - iznos 274.819,00, troškovi za materijal i energiju - iznos 507.641,00kn, rashodi za usluge - iznos 200.093,00kn, ostali nematerijalni rashodi poslovanja - iznos 25.600,00, financijski rashodi - iznos 8.990.00kn.

Utrošak vlastitih prihoda za ostale nespomenute rashode poslovanja planiran je u iznosu od 4.999,02kn.

Za postrojenje i opremu planirani su troškovi u iznosu od 14.890,98kn, a za knjige 4210kn.

Viškovi iz prethodnih godina smanjeni su za 5029,02kn. Pomoći dobivene od strane MZO planirano je utrošiti za kupnju opreme i nastavnih pomagala, knjiga i licenci.

Prihodi za posebne namjene proračunskih korisnika će se utrošiti na ostale nespomenute rashode poslovanja. Iznose troškova plaće pomoćnika u nastavi za projekt „Učimo zajedno“ planira Županija.

Financijski plan za 2020. godinu – projekcije financijskog plana 2021./22. i rebalans financijskog plana za 2019. jednoglasno su usvojeni.

**4.Prijedlozi i mišljenja**

Tajnica izvještava prisutne o potrebnim postupcima za formiranje sportskog razreda ekonomista u Školi. Navodi da je kontaktirala Osnivača i školu u Splitu koja ima takav razred. Gospodin Radovčić koji je u Županiji zadužen za ta pitanja ne bi imao ništa protiv navedenog zanimanja, ali po zakonskim osnovama. Međutim, u kontaktu sa MZO i gospođom ravnateljicom iz Splita, utvrđeno je da se u takvu vrstu razreda mogu upisati samo kategorizirani sportaši, kojih u našem kraju nema. Gordana Blažević odgovara da možda roditelji učenika u našem kraju nisu zatražili kategorizaciju jer ne znaju za tu mogućnost. Zanima je trebamo li za takav razred posebnu dozvolu, na što tajnica odgovara da se samo treba obratiti Županiji. Zaključak je da ideju o tom odjeljenju ne bi trebalo prekrižiti, nego se raspitati kod učenika viših razreda osnovnih škola ima li zainteresiranih.

Nadalje, gđa. Blažević postavlja pitanje vezano za natječaj za radno mjesto voditelja računovodstva. Ravnatelj odgovara da još nije stigao odgovor iz Ureda državne uprave zbog pripajanja navedenog Ureda Županiji, te će do tada djelatnica dobiti produženje ugovora za dodatnih 60 dana.

Zapisničarka: Predsjednica Školskog odbora:

Branka Vlastelica Gordana Blažević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_